יוסף בודקו

יוסף הכהן בּוּדְקוֹ (בכתיב יידי: בודקאָ; בלועזית: Budko; 27 באוגוסט 1888 – 16 ביולי 1940), צייר, גרפיקאי ואמן יהודי, יליד פולין. שימש כמנהלו של בית הספר לאמנות "בצלאל החדש" לאחר פתיחתו בשנת 1935.

==תיאור==
יוסף (במקור יוסק<ref name=":0"></ref>) בודקו נולד בפלונסק שבפולין בשנת 1888. אביו היה בעל מאפייה, יהודי מסורתי ומשכיל, מראשוני "חובבי ציון" בפלונסק. כנער למד בחדר ובישיבות שצ'צ'ין, מיר ולומז'ה. בהיותו בן שבע-עשרה עבר להתגורר בווילנה, על מנת ללמוד בבית הספר המקומי לציור. לאחר חמש שנות לימוד, עבר בודקו לברלין בירת גרמניה. החל משנת 1912 למד אצל הגרפיקאי והצייר היהודי הנודע הרמן שטרוק. בעקבות לימודיו בברלין החליט להתמקד בעיקר בחיתוכי עץ ובציור, ויצר שורה ארוכה של תחריטים, חיתוכי עץ ורישומים. מאוחר יותר, ובפרט לאחר עלייתו לארץ-ישראל, צייר גם בצבעי שמן על בד. נושאי יצירותיו שאובים ברובם מחיי היהודים בארצות הגולה, מחייה של העיירה היהודית בימי חג וימי חול, מתולדות עם ישראל ומן המקרא, אך חלק מהם גם ציורים לא-מציאותיים ועיטורים ליצירות בספרות העברית הרגילה. מתרומותיו החשובות לאמנות היהודית הן האילוסטרציות לספרים וכוללות, בין השאר, תחריטים להגדה של פסח (1916-1917), חיתוכי עץ לתיאור מאורעות בתנ"ך (1920), ועיטורים ליצירותיהם של ארנו נאדל (1920), ש"י עגנון, ביאליק (1923), שמואל לוין (1924), יצירת "כתב (גופן) בודקו" ועוד ועוד. כן תרם תרומה חשובה בתחום איורי תווי ספר (אקס ליבריס) עבריים, אשר בהם השתדל לנצל את האפשרויות הקישוטיות הגנוזות באות העברית. על חיתוכי העץ הנודעים שלו, שזכו לתהילה בעולם היהודי, נמנים: "חזון העצמות היבשות" (1920), "מעיינים בגמרא" (1923), "לא יברח איש כמוני", "קול ברמה נשמע" ועוד ועוד.

ב-10 ביולי 1933<ref name=":0" /> עלה בודקו לארץ ישראל באניה "מרטה-וושינגטון"<ref></ref>, ושנתיים לאחר מכן, משנפתח בית הספר לאמנויות 'בצלאל החדש' בירושלים, כיהן בודקו כמנהל המוסד עד יום מותו. בודקו נפטר בירושלים ביולי 1940 ונטמן בבית הקברות בהר הזיתים. כחודש לאחר מכן, נערכה לזכרו בבית הנכות בצלאל תערוכה מקפת שאצר מרדכי נרקיס בה הוצגו 239 מיצירותיו. באוקטובר אותה שנה נדדה התערוכה למוזיאון תל אביב לאמנות.

==גלריה==
<gallery>
File:Hagada016-2.jpg|אלו עשר המכות, מתוך איורים להגדה של פסח, 1917תצריב
File:Page from Passover Haggadah (8606526176).jpg|מתוך איורים להגדה של פסח, 1917תצריב
File:Budka010.jpg|המתמיד, 1921חיתוך עץ
File:Budka007.jpg|ירמיהו, 1921תחריט יבש
File:1921 ost und west001-2.jpg|איור ל"הרבי מבכרך" מאת היינריך היינה, 1921 חיתוך עץ
File:Budko 003.jpg|מסגד עומר, 1936חיתוך עץ
</gallery>

==לקריאה נוספת==
* H. Friedlander, Joseph Budko, 1920
* ש. גארעליק, יוסף בודקא, תרפ"ד (1924).
* 'בודקו, יוסף', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 71–72. 
* אליק מישורי, לצייר בעברית - יוסף בודקו מעצב את מהדורת יובל החמישים של כתבי ח"נ ביאליק, הוצאת עם עובד, 2006.
* גדעון עפרת, ברלין-ירושלים:אמנות העלייה מגרמניה, בית לאמנות ישראלית, תל אביב, 2015.
* אריה קילמניק, גדעון עפרת ואירנה גורדון, 100 שנות אמנות הדפס בישראל, סדנת ההדפס ירושלים, 2015.

==קישורים חיצוניים==

*
* 
* בצלאל, [http://idea.bezalel.ac.il/ideaweb/query_ext.asp?query=9_136&site=ideaalm&lang=HEBh עבודותיו של יוסף בודקו בבצלאל קטלוג], בצלאל קטלוג
* עפרת, גדעון, "[https://web.archive.org/web/20170131123414/http://bezalel.secured.co.il/zope/home/he/1252746792/1253041637 אמנותו של יוסף בודקו בארץ ישראל]", היחידה להיסטוריה ותאוריה, בצלאל, ספטמבר 2009
* עפרת, גדעון, "[https://gideonofrat.wordpress.com/2011/01/08/%D7%99%D7%95%D7%A1%D7%A3-%D7%91%D7%95%D7%93%D7%A7%D7%95-%D7%9E%D7%95%D7%A0%D7%95%D7%92%D7%A8%D7%A4%D7%99%D7%94-2005/ יוסף בודקו – מונוגרפיה (2005)]", באתר "המחסן של גדעון עפרת", 8 בינואר 2011
* יצחק קאליש, ישראל, "[https://www.yadvashem.org/yv/he/exhibitions/communities/plonsk/pdf/doc10.pdf הצייר יוסף בודקו מעטר את בית הכנסת בפלונסק]", ספר פלונסק, עע' 359-360, באתר יד ושם
* 
* 

== הערות שוליים ==

קטגוריה:ציירים יהודים פולנים
קטגוריה:ציירים יהודים גרמנים
קטגוריה:ציירים ביישוב
קטגוריה:אמני הדפס ישראלים
קטגוריה:מעצבי גופנים
קטגוריה:מעצבים יהודים
קטגוריה:סגל בצלאל
קטגוריה:מנהלי ונשיאי בצלאל
קטגוריה:אנשי העלייה החמישית
קטגוריה:יהודים הקבורים בהר הזיתים: חלקת קהילת ירושלים
קטגוריה:מאיירי הגדה של פסח
קטגוריה:פלונסק: אישים
קטגוריה:ילידי 1888
קטגוריה:ארץ-ישראלים שנפטרו ב-1940